2014-11-11

PASIŪLYMAS

DĖL LIETUVOS RESPUBLIKOS INVESTICIJŲ ĮSTATYMO NR. VIII-1312 2, 12,

13 STRAIPSNIŲ PAKEITIMO IR ĮSTATYMO PAPILDYMO 91 STRAIPSNIU ĮSTATYMO PROJEKTO Nr. XIIP-2193

Siūloma keisti	Pasiūlymo turinys
Straipsnis	Straipsnio dalis	Punktas

2	Argumentai: Lietuvos Respublikos investicijų įstatymo Nr. VIII-1312 2, 12, 13 straipsnių pakeitimo ir įstatymo papildymo 91 straipsniu įstatymo projekto Nr. XIIP-2193 (toliau – įstatymo projektas) 2 straipsniu siūloma Lietuvos Respublikos investicijų įstatymą papildyti nauju 91 straipsniu, reguliuojančiu pramonės parko steigimą, jame veikiančių ūkio subjektų veiklą ir investavimą pramonės parke. Įstatymo projekto 2 straipsnyje, be kita ko, siūloma nustatyti, kad sprendimą dėl pramonės parko steigimo priima savivaldybės taryba. Kadangi pramonės parkai steigiami, siekiant didinti šalies ūkio konkurencingumą, naujų darbo vietų kūrimą regionuose, tikslinga įstatymo projekte nustatyti, kad sprendimą dėl pramonės parko steigimo gali priimti ir Lietuvos Respublikos Vyriausybė kartu su savivaldybe, kurioje siūloma steigti pramonės parką. Įstatymo projekto 2 straipsnyje taip pat siūloma nustatyti, kad, įsteigus pramonės parką, pramonės parko operatorius atrenkamas viešo konkurso tvarka, vadovaujantis Lietuvos Respublikos civilinio kodekso nuostatomis. Siekiant teisinio aiškumo, įstatymo projekte tikslinga nustatyti, kokiais Civilinio kodekso straipsniais vadovaujamasi atrenkant pramonės parko operatorių. Be to, praktikoje gali pasitaikyti atvejų, kad paskelbus viešą konkursą, pramonės parko operatorius nebus iš karto atrinktas. Siekiant, kad tokiu atveju pramonės parko veikla nebūtų stabdoma, įstatymo projekte tikslinga nustatyti, kad kol pramonės parko operatorius neatrinktas, už pramonės parko veiklos organizavimą atsakinga yra savivaldybė. Pasiūlymas: 1. Pakeisti įstatymo projekto 2 straipsniu papildančio Investicijų įstatymo 91 straipsnio 2 dalį ir ją išdėstyti taip: „2. Pramonės parko steigimas inicijuojamas savivaldybės tarybos sprendimu. Pramonės parko steigimą inicijuoja savivaldybės taryba arba Lietuvos Respublikos Vyriausybė priimdamos sprendimus dėl pramonės parko steigimo. Steigiant privatų parką privačioje pramoninėje teritorijoje sprendimus dėl pramonės parko steigimo priima Lietuvos Respublikos Vyriausybė.“ 2. Pakeisti įstatymo projekto 2 straipsniu papildančio Investicijų įstatymo 91 straipsnio 3 dalies 4 punktą ir jį išdėstyti taip: „4) Lietuvos Respublikos Vyriausybės įgaliota institucija būtų patvirtinusi suderintą su savivaldybės taryba pramonės parko plėtros planą. Tuo atveju, kai pramonės parkas yra privatus, pramoninio parko plėtros planą tvirtina Lietuvos Respublikos Vyriausybės įgaliota institucija.“ 3. Pakeisti įstatymo projekto 2 straipsniu papildančio Investicijų įstatymo 91 straipsnio 5 dalies 6 punktą ir jį išdėstyti taip: „6) Lietuvos Respublikos įstatymų nustatytos pramonės parko steigėjo (savivaldybės) numatomos sudaryti pramonės parke veikiantiems ūkio subjektams specialios investavimo, verslo ir kitos sąlygos; 4. Pakeisti įstatymo projekto 2 straipsniu papildančio Investicijų įstatymo 91 straipsnio 8 dalį ir ją išdėstyti taip: „8. Įsteigus pramonės parką, atsakingas organizatorius organizuoja pramonės parko operatoriaus atranką. Tais atvejais, kai pramonės parkas steigiamas privačioje pramoninėje teritorijoje, viešas konkursas nėra skelbiamas pramonės parko operatoriui atrinkti. Pramonės parko operatorius yra atrenkamas ir skiriamas viešo konkurso tvarka, vadovaujantis Lietuvos Respublikos civilinio kodekso 6.947-6.952 straipsnių nuostatomis. Kol pramonės parko operatorius neatrinktas, už pramonės parko veiklos organizavimą atsakinga savivaldybė.“

Teikia:

Seimo narys	Dainius Kreivys